**Себ Хідры** (англ.: Seb Hidri International Civil Society of Tigrai) — няўрадавая праваабарончая арганізацыя з рэгіёна Тыграй у Эфіопіі, створаная ў 2018 годзе. У складзе прысутнічае моладзь, навукоўцы і ветэраны баявых дзеянняў. Арганізацыя падвяргаецца крытыцы з-за распаўсюджвання сепаратысцкіх ідэй.

Мэты
----

«Себ Хідры» называе сваімі мэтамі садзейнічанне дэмакратыі, справядлівасці і актыўнай грамадзянскай пазіцыі для абароны правоў тыграйцаў «з дапамогай мірнага і негвалтоўнага дыскурсу», а таксама заахвочванне і абарона суверэнітэту і тэрытарыяльнай цэласнасці Тыграя. Арганізацыя прапагандуе ідэю незалежнасці рэгіёну і пашырэнню яго, з уключэннем тэрыторыі Эрытрэі, грунтуючыся на бачанні этнічнай аднастайнасці з жыхарамі гэтай дзяржавы.

Кіраўніцтва
-----------

У верасні 2019 года дырэктарам стаў Мехары Ёханэс, які да 2016 года быў членам партыі «Народны фронт вызвалення Тыграя». Па словах Гетачу Гебрэкіроса Тэмарэ, што пісаў у Ethiopia Insight, Мехары выкарыстаў «Себ Хідры» для прасоўвання палітычнай ідэй, а менавіта незалежнасці Тыграя, «прапаведуючы сепаратысцкае евангелле».

Па стане на верасень 2020 года дырэктарам быў Гойтам Арэгаві.

Дзейнасць
---------

31 сакавіка 2019 года «Себ Хідры» правёў несанкцыянаваную акцыю ў Геры-Альце. Некаторыя з удзельнікаў мітынгу былі затрыманы, звольнены або падвергліся іншым пераследам з боку мясцовых уладаў. «Себ Хідры» назваў такую рэакцыю спробай запалохаць удзельнікаў ад публічнага абмеркавання парушэнняў правоў чалавека.

У 2020 годзе «Себ Хідры» ўсяляк садзейнічаў правядзенню рэгіянальным выбараў у Тыграі, дапамагаючы змяніць выбарчае заканадаўства края. У той жа час «Себ Хідры» быў адхілены выбарчай камісіяй ад назірання за самімі выбарамі пасля скаргі НФВТ на тое, што арганізацыя «займаецца незаконнай дзейнасцю». Мерэса Цэхае з выбарчай камісіі заявіла, што НФВТ прад’явіда доказы незаконнай дзейнасці. У сваю чаргу, Гойтам Арэгаві заявіў, што ніякіх падрабязнасцяў гэтага прадстаўлена не было.

З пачаткам ваеннага канфлікту паміж федэральным урадам і прыхільнікамі НФВТ «Себ Хідры» падтрымаў апошніх. 21 лютага 2021 года арганізацыя апублікавала сваю заяву, датычнае масавых забойстваў, згвалтаванняў, знікненняў, разбурэнняў медыцынскіх устаноў і школ, наўмысных забойстваў хатніх жывёл, спальванняў пасеваў, блакаваннеяў гуманітарнай дапамогі і іншым праблем вакол баявых дзеянняў. «Себ Хідры» раскрытыкаваў міжнародную супольнасць за «жахлівае маўчанне і бяздзейнасць», якое «дало зялёнае святло генацыду ў Тыграі». Арганізацыя заклікала свет да неадкладных дзеянняў у рамках мірнага працэсу, спынення агню, адкрыцця доступу для гуманітарнай дапамогі і міжнародных сродкаў масавай інфармацыі, незалежнаму расследаванню ваенных злачынстваў, вываду эрытрэйскай арміі і апалчэння Фано, а таксама эфіопскіх сіл абароны і іх замена міратворчымі сіламі Арганізацыі Аб’яднаных Нацый.

Зноскі
------

1. ↑
2. 1 2 3 4 5  Civil Society group banned from observing Tigray election **(нявызн.)** (7 верасня 2020).
3. 1 2  The Republic of Tigray? Aydeln, yekenyeley! **(нявызн.)**. *Ethiopia Insight* (28 верасня 2019). Архівавана з першакрыніцы 22 лютага 2021. Праверана 24 лютага 2021.
4. ↑  Seb Hidri intentional civil society of Tigrai **(нявызн.)**. *Seb Hidri* (2019). Архівавана з першакрыніцы 25 лютага 2021. Праверана 25 лютага 2020.
5. ↑  Tigray Political Paradox – Preaching Peace and Cultivating Conflict **(нявызн.)** (12 мая 2020).
6. ↑  The problems Sebhidri encountered at Geraalta **(нявызн.)**(недаступная спасылка). *Ethio Observer* (27 красавіка 2019). Архівавана з першакрыніцы 3 верасня 2019. Праверана 24 лютага 2020.
7. ↑  Ethiopian region votes, defying federal government and PM **(нявызн.)** (9 верасня 2020).
8. ↑  Seb-Hidri Tigray press release on the war on Tigray **(нявызн.)**. *Tghat* (21 лютага 2020). Архівавана з першакрыніцы 22 лютага 2021. Праверана 25 лютага 2020.

Спасылкі
--------

* Афіцыйны сайт